Diari Oficial de la Generalitat Valenciana


Sumari del DOGV 3749, del 15-05-2000 (2000/3784)

ACORD de 9 de maig de 2000, del Govern Valencià, pel qual s'encarrega a l'Institut Valencià de Finances la gestió de suports a la inversió productiva i al finançament empresarial i s'autoritza el règim de lliurament dels fons necessaris per a aquesta finalitat.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3784


Data del document
:   09-05-2000

Organisme emissor
:   Conselleria d'Economia i Hisenda

Tipus de document
:   Acord

Anàlisi jurídica

 Descriptors 

:   * Institut Valencià de Finances
    * finançament
    * competència administrativa
    * legislació

ACORD de 9 de maig de 2000, del Govern Valencià, pel qual s'encarrega a l'Institut Valencià de Finances la gestió de suports a la inversió productiva i al finançament empresarial i s'autoritza el règim de lliurament dels fons necessaris per a aquesta finalitat. [2000/X3784]
  
El Govern Valencià, en la reunió del dia 9 de maig de 2000, adoptà l'acord següent:
  
El pressupost de despeses de la Generalitat Valenciana per al present exercici, dins del programa 724.10 Pla de Suport Empresarial, inclou, en els capítols VII i IV, sengles línies de subvenció denominades Incentius a la inversió productiva i Ajudes al finançament de circulant, respectivament, dirigides a subvencionar els tipus d'interès de les operacions de crèdit que concerten les empreses, com a mesures per a fomentar el rellançament de la inversió empresarial i com a suport a les empreses amb dificultats econòmiques conjunturals.
  
La gestió des les línies esmentades correspon, per raó de la matèria, a la Conselleria d'Economia i Hisenda; no obstant això, raons d'eficàcia en la seua gestió aconsellaren, ja en 1996, que és l'Institut Valencià de Finances, ens públic dependent d'aquesta conselleria, l'organisme que les desplegara i així, d'acord amb el que disposa l'article 15 de la Llei de Règim Jurídic de les Administracions Públiques i del Procediment Administratiu Comú, s'articulà aquesta actuació a través de la institució de l'encàrrec de gestió.
  
Els resultats obtinguts en els exercicis de vigència de l'esmentat encàrrec de gestió, aconsellen acudir de nou a ell per al desplegament de les línies de subvenció assenyalades incorporades en el Pla de Suport Empresarial.
  
Per tot això, a proposta del conseller d'Economia i Hisenda, el Govern Valencià
  
ACORDA
  
Primer
  
Encarregar a l'Institut Valencià de Finances la gestió dels incentius a la inversió productiva i les ajudes al finançament de circulant, instrumentades a través de la subvenció al tipus d'interès de les operacions de crèdit que concerten les empreses en la Comunitat Valenciana.
  
Les operacions de crèdit susceptibles de ser subvencionades són:
  
a) Les que compten amb aval de la Societat de Garantia Recíproca de la Comunitat Valenciana.
  
b) Les formalitzades amb línies de crèdit de l'Institut Valencià de Finances.
  
Segon
  
L'encàrrec a què es refereix el present Acord inclourà totes aquelles actuacions necessàries per a la bona fi de l'execució de les ajudes a la inversió de les ajudes a la inversió productiva i al finançament de circulant, inclòs el control i seguiment de l'ús d'aquestes pels beneficiaris, excepte les relatives al actes que recullen les bases de la convocatòria, la concessió de les subvencions i la resolució, si fa el cas, dels recursos administratius que pogueren plantejar-se.
  
Tercer
  
Autoritzar la Conselleria d'Economia i Hisenda perquè efectue el lliurament, a favor de l'Institut Valencià de Finances, dels fons pressupostats anualment, a què es refereix el present encàrrec, per semestres anticipats a raó del 50% del total, cadascun d'ells.
  
L'Institut Valencià de Finances haurà de lliurar als beneficiaris els fons rebuts, amb la resolució prèvia, intervinguda com cal, de l'òrgan titular de la competència o, si no n'hi ha, d'aquell que la tinguera per delegació.
  
L'Institut Valencià de Finances haurà de justificar trimestralment l'aplicació dels fons percebuts i la seua correcta distribució entre els beneficiaris de les ajudes.
  
Quart
  
L'encàrrec a què es refereix el present Acord es referirà a les subvencions que es concedisquen durant els exercicis 2000, 2001, 2002 i 2003, i la seua gestió concreta no es podrà estendre més enllà de l'exercici 2004, sense perjudici que, per mutu acord de les parts i amb caràcter exprés, es puga acordar la seua pròrroga per un termini determinat.
  
Cinqué
  
La Conselleria d'Economia i Hisenda i l'Institut Valencià de Finances es mantindran constantment i recíprocament informats sobre l'estat de tramitació i execució de les ajudes a què es refereix el present encàrrec. A aquest efecte, cadascun dels òrgans afectats nomenarà un representant responsable de coordinar les actuacions d'ambdós en la matèria.
  
Sisé
  
Autoritzar la Conselleria d'Economia i Hisenda per a dictar les disposicions que siguen necessàries per a l'aplicació i el desplegament del que disposa el present acord.
  
València, 9 de maig de 2000
  
El conseller secretari del Govern Valencià,